د افغانستان او پاکستان ترمنځ د اعتماد سازۍ په اړه اسلام آباد کې غونډه
د افغانستان او پاکستان په نازکو تعلقاتو کې ورستی د کړکیچ سبب د جولائي په میاشت کې د افغان طالبانو مشر ملا محمد عمر د مرگ خبر وو، دوه کاله وړاندې يي په پاکستان کې ساه وکړې ده. دغه خبر د پاکستان په کوربه توب کې د افغان حکومت او د طالبانو ترمنځ د مذاکراتو عمل تالا ترغا کړو
اسلام آباد — د افغانستان او پاکستان په تعلقاتو کې تاوتریخوالي د کمولو په لارو چارو غور دپاره په اسلام آباد کې د حکومتي مامورینو، د مدني ټولنې کارکونکو او سیاستدانانو دوه ورځنۍ غونډه نن د گل یا دوشنبې په ورځ پرانستلی شوه. په غیر حکومتي کچه دا خبرې اترې په داسې حال کې کیږي چې د افغانستان او پاکستان په تعلقاتو کې تاو تریخوالی او بې اعتمادي زیاته شوې ده. د بي یانډ باونډریز یا د سرحداتو پوري د عنوان د لاندې د دواو ورځو د بحث مباحثې د پرانستلو په وخت په اسلام آباد کې افغان سفیر جانان موسا زۍ د دواړو هیوادونو تر منځ د اعتماد سازۍ او روابطو په زیاتولو زور واچولو. جانان موسا زۍ وايي د هغه دا یقین دی چې د افغانستان او پاکستان مدني ټولنې د دواړو هیوادو تعلقات او همکاري په زیاتولو کې اهم کردار ادا کولی شي. ښاغلي موسا زۍ وویل افغان صدر اشرف غني په واک کې د راتلو ورسته پاکستان سره تعلقات بهتر کولو دپاره اهم اقدامات کړې دي. افغان سفیر دا تاثر رد کړو چې گني صدر اشرف غني پاکستان سره ملگرتیا زیاتولو دپاره غځولی لاس په شا کړی دی. جانان موسا زۍ وايي دا د بد مرغۍ خبره ده چې دواړه هیوادونه هغه فیصلو او لفظونو ته عملي جامه ورکولو نه ناکامه شوي دي چې دواړه پرې مشترکه نظر او اتفاق لري. د افغانستان او پاکستان ترمنځ د اختلاف یوه مسله د وسله والو د پولې پورې راپورې تگ را تگ او د تشدد حملې هم دي. افغان مامورین وايي د پاکستان پوځې او استخباراتی ادارو طالبانو سره د ملاتړ خپله تگ لاره اوس هم د لاسه نه ده ورکړې. په جواب کې پاکستان وايي افغانستان پاکستان مخالف وسله والو ته په خپله خاوره پناه ورکړې ده او هم د هلته نه په پاکستان کې د ترهگرۍ حملې ترسره کوي. د پاکستان د تجارت وزیر غلام دستگیر خان خان غونډې ته وویل پاکستان به خپله خاوره د بل خلاف په حملو کې استعمالیدو ته ور نه کړي. هغه امید څرگند کړو چې دواړه هیوادونه به ترهگرۍ خلاف جنگ کې موجود مشکلات لمینځه وړلو کې کامیاب شي. غلام دستگیر خان وايي په راتلونکو ورځو او میاشتو کې به د ترهگرۍ خلاف جنگ کې په مشکلاتو قابو وموندلی شي خو د پاکستان دا یقین د تیر کال په مقابله اوس زیات مظبوط دی چې افغانستان سره به په شریکه امن او سوکالي ترلاسه کوي او دواړه هیوادونه به هم په دغه عزم په وړاندې ځي. د افغانستان او پاکستان په نازکو تعلقاتو کې ورستی د کړکیچ سبب د جولائي په میاشت کې د افغان طالبانو مشر ملا محمد عمر د مرگ خبر وو، دوه کاله وړاندې يي په پاکستان کې ساه وکړې ده. دغه خبر د پاکستان په کوربه توب کې د افغان حکومت او د طالبانو ترمنځ د مذاکراتو عمل تالا ترغا کړو. کابل گڼي چې پاکستان ورسره د ملا عمر د مرگ په پټولو درغلي کړې ده. د بي یانډ باونډریز په نوم په غیر حکومتي کچه کیدونکو خبرو اترو کې برخه اخیستونکې تجزیه کاره سمبل خان وايي پاکستان ته نه ده پکار چې افغانستان لخوا د تنقید په جواب کې د مذاکراتو دروازه وتړي. اسمبل خان وايي پاکستان ته پکار ده چې په دې خبره پوه شي چې د صدر اشرف غني حکومت کابل کې دځېې مخصوصو حقیقتونو دلاندې کار کوي او د هلته نه چې څه ویل کیږي او یا نه ویل کیږي پاکستان ته پرې حساسیت نه دي ښودل پکار او پکاره ده افغانستان سره د خبرو اترو لړۍ جاري وساتي. سیمبل خان په افغان او په پاکستاني صحافیانو او په مطبوعاتي ادارو غږ وکړو چې د یو بل خلاف استعمالیدونکې قهرژنه لهجه دلاسه ورکړي چې دا نگ دواړه حکومتونه سره خپلو کې په مثبته مکالمه کې ښکیل شي.